armvectores/hy_wikipedia_2023 huggingface dataset:
Մազդակյան շարժում

Մազդակյան շարժում կամ Մազդակիզմ, գյուղացիության և քաղաքային չքավորության շարժում Սասանյան Իրանում V դարի վերջին-VI դարի 20-ական թվականներին։ Առաջացել է ազնվականության և զրադաշտական հոգևորականության ազդեցության ուժեղացման, կենտրոնական իշխանության թուլացման, արտաքին քաղաքականության անհաջողությունների և երկրում տարածված սովի հետևանքով։ 488 թվականի շարժման ղեկավարը և գաղափարախոսը քուրմ Մազդակն էր։ Մազդակյան շարժման գաղափարախոսության՝ մագդակիզմի հիմքը զրադաշտական դավանանքի չարի և բարու անընդհատ պայքարի դրույթն էր։ Նյութական փոխօգնության մասին Զրադաշտի պատվիրանը մազդակիզմը դիտում էր գույքային ընդհանրության և հավասարության գաղափարի մեջ։ Մազդակը կոչ էր անում սոցիալական անհավասարությունը վերացնել բռնի ուժով։ Սեփականության վերաբաշխումը, գույքային հավասարեցումը, իրավական հավասարությունը մազդաքյանների հիմնական պահանջներն էին։ Ազնվականության և հոգևորականության ազդեցությունը թուլացնելու նպատակով շահ Կավադ I (488-496) հարեց Մազդակյան շարժմանը։ 496 թվականին ազնվականությունը գահընկեց արեց Կավադ I-ին։ 499 թվականին վերագրավելով գահը, Կավադ I Մազդակյան շարժման մասնակիցներին տվեց պետական պաշտոններ, Մազդակը դարձավ մոգպետ։ Մազդակյանները սկսեցին իրագործել գույքային հավասարության գաղափարը։ Վախենալով Մազդակյան շարժման ուժեղացումից՝ Կավադ I մերձեցավ թուլացած ազնվականությանը և սկսեց հալածել Մազդակյան շարժման մասնակիցներին։ VI դարի 20-ական թվականներին Կավադ I-ի որդի Խոսրով I Անուշիրվանը ճնշեց Մազդակյան շարժումը։
Un-Break My Heart

«Un-Break My Heart» ամերիկացի երգչուհի Թոնի Բրեքսթոնի երգը, որը թողարկվել է նրա Secrets (1996) ալբոմում։ Նույն տարվա նոյեմբերին հրատարակվել է որպես առանձին սինգլ (եղել է ալբոմի երկրորդ սինգլը՝ «You’re Makin’ Me High» / «Let It Flow» երգերից հետո)։
Երգի հեղինակը Դայան Ուորենն է։ Բրեքսթոնին երգը դուր չի եկել, բայց պրոդյուսեր Էլ-Էյ Ռիդը այնուամենայնիվ կարողացել է համոզել նրան ձայնագրել երգը և ներառել այն ալբոմում։
Երգը դարձել է համաշխարհային հիթ։ ԱՄՆ-ում 11 շաբաթ եղել է Billboard Hot 100 հիթ-շքերթի 1-ին հորիզոնականում (նաև հասել է «Բիլբորդ» ամսագրի պարային և adult-contemporary հիթ-շքերթների 1-ին հորիզոնականին)։ Եվրոպայի ավելի քան 10 երկրներում եղել է լավագույն հնգյակի մեջ, իսկ Ավստրիայում, Բելգիա (Վալոնիա), Շվեդիայում և Շվեյցարիայում եղել է առաջին հորիզոնականում։
1997 թվականին երգը արժանացել է «Գրեմմի» մրցանակի՝ «Փոփ ժանրի լավագույն կանացի վոկալային աշխատանք» անվանակարգում։
1998 թվականին «Բիլբորդը» նշել է իր հիթ-շքերթների 40-ամյակը (1958—1998), ամսագիրը ճանաչել է «Un-Break My Heart» երգը որպես Billboard Hot 100 հիթ-շքերթի պատմության ամենահաջողակ սոլո երգ։


== Տեսահոլովակ ==
Երաժշտական տեսահոլավակը նկարահանել է Բիլի Բուդրաֆը։ Այնտեղ Բրեքսթոնը սգում է իր սիրեցյալի մահը և հիշում այն երջանիկ պահերը, երբ նրանք միասին են եղել։


== Երգի սյուժեն ==
Երգում հիշատակում է որոշ «բաժանումից մնացած բշտիկների» (անգլ.՝ blistering heartbreak) մասին և խնդրում է սիրեցյալին վերադառնալ և հեռացնել ցավը, որը նա պատճառել էր երգչուհուն։


== Վաճառք ==
Վաճառվել է ավելի քան 2.4 միլիոն օրինակով և արժանացել է պլատինե կարգավիճակի Ձայնագրող ընկերությունների ամերիկյան ասոցիացիաի կողմից։


== Երգացանկ ==


== Անձնակազմ ==
Թոնի Բրեքսթոն - գլխավոր և բեկ-վոկալ
Դայան Ուարեն - հեղինակ
Դևիդ Ֆոսթեր - պրոդյուսեր, գործիքավորող, ստեղնաշարային գործիքներ, Yamaha ակուստիկ դաշնամուր, Minimoog սինթի բաս
Սայմոն Ֆրանգլեր - ծրագրավորող
Մայքլ Թոմսոն - էլեկտրիկ կիթառ
Դին Փարքս - ակուստիկ կիթառ
Էլ Էյ Ռեյդ - բեկ-վոկալի գործիքավորող
Թիմ Թոմաս - բեկ-վոկալի գործիքավորող
Շեյնիս Ուիլսոն - բեկ-վոկալ


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Նշումներ ==


== Արտաքին հղումներ ==
Official music video on "Vevo" ՅուԹյուբում — Vevo.
Մ.թ.ա. 478


== Դեպքեր ==


== Ծնունդներ ==


== Մահեր ==
Շաուրս (Էնայի գավառ)

Շաուրս (ֆր.՝ Chaourse), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։
Համայնքի INSEE կոդը՝ 02160:


== Բնակչություն ==
2010 թվականի տվյալներով՝ համայնքի բնակչությունը կազմում է 535 մարդ։


== Տնտեսություն ==
2010 թվականին համայնքի 322 աշխատունակ (15-64 տարեկան) բնակիչներից 217-ը տնտեսապես ակտիվ էին, 150-ը՝ ոչ ակտիվ (ակտիվության ցուցանիշը կազմել է 67,4%, 1999 թվականին եղել է 64,8%)։ 217 տնտեսապես ակտիվ բնակիչներից աշխատում էին 182-ը (103 տղամարդ և 79 կին), գործազուրկ էին 35 մարդ (20 տղամարդ և 15 կին)։ 41 տնտեսապես ոչ ակտիվ բնակիչներից 105-ը եղել են աշակերտներ կամ ուսանողներ, 25-ը՝ թոշակառուներ, 40-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շաուրս (ֆր.)
Շամքոր (քաղաք)

Շամխոր (նաև՝ Աննենֆելդ, Մորուլ, ադրբ.՝ Şəmkir՝ Շամքիր), քաղաք ներկայիս Ադրբեջանի Հանրապետության հյուսիսարևմտյան մասում։ Գտնվում է Թբիլիսի-Եվլախ ավտոմայրուղու վրա, Դոլլյար երկաթուղային կայանից 4 կմ հեռավորության վրա։ Շամքորից դեպի արևելք տեղակայված է Ադրբեջանի օդուժի Դոլլյար ռազմական օդակայանը։
Աննենֆելդ անվանումով ընդգրկված է եղել Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
Ըստ 1989 թվականի համամիութենական մարդահաշվի՝ Շամքորում ապրում էր 27917 մարդ, իսկ 2008 թվականին՝ 37773։


== Պատմություն ==
Շամքորը հայտնի է 5-րդ դարից։ Պատմականորեն այն գտնվում էր Մեծ Հայքի Ուտիք աշխարհի Գարդման կամ Շակաշեն (ըստ տարբեր տվյալների) գավառների կազմում։ Թեև Շամքորն ի սկզբանե հայաբնակ քաղաք էր (և մնաց այդպիսին մինչև ուշ միջնադար), պատմության ընթացքում այն բազմիցս ասպատակվել է սկյութների, ալանների և այլ լեռնցիների կողմից, որոնց մի մասը բնակություն էր հաստատել քաղաքում կամ հարակից տարածքներում։ Արաբական արշավանքի ժամանակ, 652 թ. Շամքորը գրավեցին արաբները. քաղաքը հայտնվեց Շադդադյանների արաբական տիրապետության ներքո։

1195 թվականին հայ-վրացական միացյալ բանակը՝ Զաքարյաններ և Վահրամյաններ իշխանների հրամանատարության ներքո, ազատագրեց Շամքորը։ Քաղաքը միացվեց Գագի Վահրամյանների (Վահրամյան-Գագեցի) հայոց իշխանությանը։ Շամքորում տեղակայվեց Վահրամյանների իշխանության մաքսատուն-կամուրջը, որը հայտնի է Դրունք Հայոց անվանմամբ։
Շամքորը մնաց Վահրամյանների իշխանության կազմում մինչև թաթար-մոնղոլների 13-րդ դարի ավերիչ արշավանքները Հայքի վրա։ Թաթար-մոնղոլների կոտորածից ու թալանից հետո, Շամքորը կորցրեց իր նախկին փառքը և դարձավ գավառական ավան։
1826 թվականին տեղի ունեցած Շամքորի ճակատամարտում, որը գլխավորում էր ռուսական բանակի հայազգի գեներալ Վ. Մադաթովը, իրենց խիզախությամբ աչքի են ընկել հայկական աշխարհազորային ջոկատները։


== Ծանոթագրություններ ==
Պարտիզանսկի շրջան (Կրասնոյարսկի երկրամաս)

Անվան այլ կիրառումների համար տե՛ս՝ Պարտիզանսկի շրջան (այլ կիրառումներ)Պարտիզանսկի շրջան (ռուս.՝ Партизанский район), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Պարտիզանսկոե։


== Աշխարհագրություն ==
Շրջանի տարածքի մակերեսը կազմում է 4959 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 10836 մարդ։ Բնակչության խտությունը կազմում էր 2,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(130) Էլեկտրա

Անվան այլ կիրառումների համար տե՛ս՝ Էլեկտրա (այլ կիրառումներ)(130) Էլեկտրա (անգլ.՝ Elektra), աստերոիդ աստերոիդների հիմնական գոտում։ Հայտնաբերվել է 1873 թվականի փետրվարի 17-ին Քրիստիան Պետերսի կողմից Քլինտոնում։
Միջին հեռավորությունը Արեգակից կազմում է 3,124527 ա. մ., առավելագույնը մոտենում է 2,4721 ա. մ. հեռավորության վրա և հեռանում 3,777 ա. մ., իսկ Երկրի ուղեծրին Էլեկտրա աստերոիդը նվազագույնը մոտենում է 1,5368 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2017,32 երկրային օրվա ընթացքում, իր ուղեծրով շարժվելով միջինում 0,178455 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,86° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Էլեկտրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բազմաղբյուր (Դերջանի գավառ)

Անվան այլ կիրառումների համար տե՛ս՝ Բազմաղբյուր (այլ կիրառումներ)Բազմաղբյուր, ավան Մեծ Հայքի Բարձր Հայք աշխարհի Մանանաղի գավառում, իսկ ապա ավան Արևմտյան Հայաստանում, Էրզրումի վիլայեթի Դերջանի գավառակում կամ Վերին Դերջանի գավառակում։


== Պատմություն ==
XI դարից ավանն հայնտնի էր որպես թոնդրակյան շարժման կենտրոններից մեկը։ XI դարում, ըստ Արիստակես Լաստիվերցու, ավանն անվափոխվել է Խաչ անվան։ Ուշ ժամանակներում թուրքերը բնակավայրը կոչել են Խաչքյոյ։
Ավանն ավերվել է 1915 թվականի Մեծ եղեռնի ժամանակ։


== Բնակչություն ==
XIX դարի կեսերին ուներ 20, իսկ 1909 թվականին՝ 55 տուն հայ և մոտ այդքան էլ քուրդ բնակիչ։


== Պատմամշակութային կառույցներ ==
Բազմաղբյուրն ուներ Ս. Պողոս-Պետրոս անունով եկեղեցի։


== Կրթություն ==
1870-ական թվականներին գյուղում գործում էր հայկական վարժարան, որն ուներ 90 աշակերտ։ Ըստ երևույթին այստեղ դասի էին հաճախում նաև հարևան գյուղերից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Փոքրիկ Բոսը

Փոքրիկ Բոսը, (անգլ.՝ The Boss Baby), ռեժիսոր Թոմ Մակգրատի ամերիկյան մուլտֆիլմ, նկարահանված Մառլա Ֆռեյզիի համանուն գրքի հիման վրա։ Դերերը հնչյունավորել են՝ Ալեք Բոլդուինը, Սթիվ Բուշեմին, Ջեյմս Քիմելը, Լիզա Կուդրոուն, Թոբի Մագուայերը։ Ֆիլմի պրեմիերան ԱՄՆ-ում կայացել է 2017 թվականի մարտի 12-ին։


== Սյուժե ==
Մուլտֆիլմը պատմում է մի նորածին փոքրիկի և նրա եղբոր մասին, ով խանդում է իր ծնողներին։ Գլխավոր հերոսը դավադրություն է պարզում, որը կազմակերպել է Puppy Co ընկերության տնօրենը։ Նա ձգտում է ոչնչացնել աշխարհի ամբողջ սերը։ Տղային սպասվում է միավորվել իր եղբոր հետ, փրկել ծնողներին և կարգ ու կանոն հաստատել Երկրում։


== Դերերում ==
Ալեք Բոլդուին - Փոքրիկ
Լիզա Կուդրոու - Մայրիկ
Սթիվ Բուշեմի - Ֆրենսիս
Ջեյմս Քիմել - Հայրիկ
ViviAnn Yee - Սթեյսի
Miles Bahski - Թիմ
Էրիկ Բելլ - Եռյակ


== Մարքեթինգ ==
2016 թվականի հոկտեմբերի 17-ին հայտնվեց Մուլտֆիլմի թրեյլերը։


== Շարունակություն ==
2017 թվականի մայիսի 25-ին հայտարարել են Universal և DreamWorks Animation ընկերությունների «Փոքրիկ Բոս» մուլտֆիլմի շարունակության մասին, որը կթողարկվի ամերիկյան վարձույթ 2021 թվականի մարտի 26-ին։ Ալեք Բոլդուինը նորից կհնչյունավորի գլխավոր հերոսին։


== Ծանոթագրություններ ==
Կիզիլյարովո (գյուղ, Արխանգելսկի շրջան)

Անվան այլ կիրառումների համար տե՛ս՝ ԿիզիլյարովոԿիզիլյարովո (ռուս.՝ Кызылярово, բաշկիրերեն՝ Ҡыҙылъяр), գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(3782) Սելե

(3782) Սելե (անգլ.՝ Celle), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 3-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,414554 ա. մ., առավելագույնը մոտենում է 2,186 ա. մ. հեռավորության վրա և հեռանում 2,6431 ա. մ., իսկ Երկրի ուղեծրին Սելե աստերոիդը նվազագույնը մոտենում է 1,175 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1370,42 երկրային օրվա ընթացքում, իր ուղեծրով շարժվելով միջինում 0,262693 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3782) Սելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոհուսի

Ռոհուսի (էստ․՝ Rohusi), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պատրանք (այլ կիրառումներ)

Պատրանք, կարող է վերաբերել՝

Պատրանք - արտաքին աշխարհի առարկանների և երևույթների աղճատված արտացոլման տեսակներից մեկը
Պատրանք - 2004 թվականին մակեդոնացի կինոռեժիսոր Սվետոզար Ռիստովսկու կողմից նկարահանված գեղարվեստական ֆիլմ
Սալվադորի գավառ

Սալվադորի գավառ (պորտ.՝ Microrregião de Salvador), գավառ Բրազիլիայում, մտնում է Բաիա նահանգի մեջ։ Մտնում է Սալվադորի մարզի մեջ։ Բնակչությունը կազմում է 3 350 523 մարդ 2005 թվականի տվյալով։ Զբաղեցված տարածքը 2837,113 կմ²։ Բնակչության խտությունը 1181,0 մարդ/կմ²։


== Վիճակագրություն ==
Համախառն ներքին արտադրանքը կազմել է 46 246 844 000,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 11 902,63 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,791


== Գավառի կազմ ==
Գավառի կազմի մեջ են մտնում հետևյալ համայնքները.

Կամասարի
Կանդեյաս
Դիաս դ’Ավիլա
Իտապարիկա
Լաուրու դի Ֆրեյտաս
Մադրի դի Դեուս
Սալվադոր
Սիմոյնս Ֆիլյու
Սան Ֆրանսիսկու դու Կոնդի
Վերա Կրուս
Անկողնախորշ (ճարտարապետություն)

Անկողնախորշ, ճարտարապետության մեջ փոքր տարածք, որ բացվում է ավելի ընդարձակ սենյակից, սակայն որոշակիորեն ծածկված է պատերով, սյուներով, կամ ուրիշ ճարտարապետական տարրերով։


== Ծանոթագրություններ ==


== Արտաքին հղումներ ==
«Անկողնախորշ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Պոդլեսնի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Պոդլեսնի (այլ կիրառումներ)Պոդլեսնի (ռուս.՝ Подлесный), ավան Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Ալեքսեևսկի գյուղական համայնքի կազմի մեջ։
Գրիգոր Չուբարյան

Գրիգոր Համբարձումի Չուբարյան (հուլիսի 6, 1888(1888-07-06), Ղրիմ, Ռոստովի շրջան, Դոնի զորքի մարզ, Ռուսական կայսրություն - սեպտեմբերի 6, 1962(1962-09-06), Երևան, Հայկական ԽՍՀ, ԽՍՀՄ), հայ իրավաբան, հասարակական, քաղաքական գործիչ։ ՀԽՍՀ գիտության վաստակավոր գործիչ (1961), ՀՀԴ կուսակցության անդամ 1915 թվականից։
Ղուկաս Գրիգորի Չուբարյանի հայրը։


== Կենսագրություն ==
Գրիգոր Չուբարյանը ծնվել է 1888 թվականի հուլիսի 6-ին, Թոփթի (գյուղ Ղրիմ՝ Ռուսաստանի Դաշնության Ռոստովի մարզի Մյասնիկովի շրջան) գյուղում։ Միջնակարգ կրթությունն ստացել է հայրենի Նախիջևանում, ապա 1913 թվականին ընդունվել է Յարոսլավլի (Ռուսաստան) համալսարանի իրավաբանական ֆակուլտետը և Մոսկվայի պետական համալսարանի պատմագրական (1913, էքստեռն) ֆակուլտետները։
Հայաստանում խորհրդային կարգերի հաստատումից հետո 1919 թվականին տեղափոխվել է Հայաստան, մշտական բնակություն է հաստատել Երևանում։ 1920-1924 թվականներին վարելով ՀԽՍՀ արդարադատության ժողովրդական կոմիսարի առաջին տեղակալի պաշտոնը` Գրիգոր Չուբարյանը ղեկավարել է հանրապետության կարևորագույն օրենսդրական ակտերի, առանձնապես նրա առաջին՝ 1922 թվականին Սահմանադրության, քրեական դատավարության և հողային օրենսգրքերի, դատարանակազմության, այլ օրենսդրական իրավական ակտերի և դեկրետների մշակման, կոդավորման և հրատարակման գործը՝ անձամբ մշակելով մի շարք օրենքների նախագծեր։ 1920 թվականին Չուբարյանը հրավիրվել է Երևանի պետական համալսարան, եղել հիմնադիր դասախոսներից և դասախոսել մինչև 1937 թվականը։
Ենթարկվել է բռնաճնշումների ու հալածանքների, աքսորվել  (բոլոր աշխատությունները ոչնչացվել են), այնուհետև 1956 թվականին արդարացվել է և շարունակել աշխատանքը Երևանի պետական համալսարանում։
1957-1962 թվականներին վարել է պետական իրավունք, խորհրդային իրավունք, խորհրդային սահմանադրություն, քրեական դատավարություն, քրեական իրավունք, հռետորական արվեստ դասընթացները։ Չուբարյանը մեծ ավանդ ունի հայ իրավաբանական գիտական տերմինաբանության ստեղծման գործում։ Նա քաջածանոթ էր փիլիսոփայական և հասարակական քաղաքական մտքի, ինչպես նաև հայ ժողովրդի պատմությանը, գրականության և արվեստի պատմությանը։ Նրա գրչին են պատկանում մի շարք աշխատություններ և ծավալուն գիտական հոդվածներ, որոնք 1910-1930 թվականներին հրատարակվել են հայ պարբերական մամուլում։ Չուբարյանը Ռուս-հայերեն իրավաբանական բառարանի (1924) համահեղինակ է։
1961 թվականին ստացել է ՀԽՍՀ գիտության վաստակավոր գործիչի կոչումը։
Գրիգոր Չուբարյանը մահացել է 1962 թվականի սեպտեմբերի 6-ին Երևանում։
ԵՊՀ կենտրոնական մասնաշենքի նախասրահում տեղադրվել է Գրիգոր Չուբարյանի բրոնզաձույլ կիսանդրին՝ խորհրդանշելու Չուբարյանի դերը համալսարանի կայացման և համալսարանական գիտության ու կրթության զարգացման գործում։


== Գրականություն ==
Գրիգոր Զոհրապի և Գրիգոր Չուբարյանի իրավական միտքը։
Գրիգոր Չուբարյան։ Ղարախանյան, Գեղամ Հակոբի, Երևան։ ԵՊՀ հրատ., 1989, 50 էջ։


== Ծանոթագրություններ ==
Գուրբինցի (գյուղ, Պրիյատինի շրջան)

Գուրբինցի (ուկրաիներեն՝ Гурбинці), գյուղ Ուկրաինայի Պոլտավայի մարզի Պրիյատինի շրջանում։
2001 թվականի տվյալներով Գուրբինցի գյուղում բնակվում էր 325 մարդ։ Բնակավայրը զբաղեցնում է 2887 կմ² տարածք։ Բնակչության խտությունը կազմում էր 112,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իյուս

Իյուս (ռուս.՝ Июс, խակ.՝ Ӱӱс), գյուղ Ռուսաստանի, Խակասիա հանրապետության Օրջոնիկիձեևսկի շրջանի կազմում։
Բնակչությունը 2004 թվականին գրանցված տվյալներով կազմում էր 1337 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
U-343

U-343, գերմանական սուզանավ։ Պատկանում է VIIC տիպին։ Հիմնականում օգտագործվել է Երկրորդ համաշխարհային պատերազմի ժամանակ։


== Պատմություն ==
Կառուցման առաջին պատվերը գրանցվել է 1941 թվականի հունվարի 20-ին։ Սուզանավը պատրաստ էր 1942 թվականի ապրիլի 1-ին, ներկայացվելով 215 համարի ներքո։ Ջուրն է արձակվել 1942 թվականի դեկտեմբերի 21-ին։


== Ծանոթագրություններ ==


== Գրականություն ==
Бишоп К. Подводные лодки кригсмарине. 1939-1945. Справочник-определитель флотилий = Kriegsmarine U-boats 1939-1945. - М.։ Эксмо, 2007. - 192 с. - (Военная техника III Рейха). - ISBN 978-5-699-22106-6.
Ровер Ю. Субмарины, несущие смерть. Победы подводных лодок стран гитлеровской Оси = Jürgen Rohwer. Axis submarine successes 1939-1945. - М.։ ЗАО Изд-во Центрполиграф, 2004. - 416 с. - 2000 экз. - ISBN 5-9524-1237-8.
Նոլե (Թուրին)

Անվան այլ կիրառումների համար տե՛ս՝ Նոլե (այլ կիրառումներ)Նոլե (իտալ․՝ Nole), կոմունա Իտալիայում՝ Պիեմոնտ մարզի Թուրին գավառում։
Բնակչությունը՝ 6.447 մարդ (2008 թվականի տվյալներով)։ Բնակչության խտությունը՝ 567 մարդ/կմ²։ Տարածքը՝ 11 կմ²։ Փոստային ինդեքսը՝ 10076։ Հեռախոսային կոդը՝ 011։
Բնակավայրի հովանավորն է համարվում սուրբ Վիսենտե Սարագոսացին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (193601-193700)

Աստերոիդների ցանկ (193501-193600)  • Աստերոիդների ցանկ  • Աստերոիդների ցանկ (193701-193800)
 Աստերոիդների ցանկ (193501-193600)  • Աստերոիդների ցանկ  • Աստերոիդների ցանկ (193701-193800)
Նեստերովկա (այլ կիրառումներ)

Նեստերովկա, կարող է վերաբերել՝

Նեստերովկա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում
Նեստերովկա - գյուղ Ուկրաինայի Խարկովի մարզի Վելիկոբուրլուկիի շրջանում
Գիլյերմո

Գիլյերմո (իսպաներեն` Guillermo)` գերմանական Վիլհելմ անվան իսպանական տարբերակն է։


== Կրողներ ==
Գիլյերմո դել Թորո (Guillermo del Toro Gómez, *1964 թ.)` մեքսիկացի կինոռեժիսոր
Գիլյերմո Վարելա (Guillermo Varela Olivera, *1993 թ.)` ուրուգվայցի ֆուտբոլիստ
Գիլյերմո Օրտիս Կամարգո (Guillermo Ortiz Camargo, 1939-2009)՝ մեքսիկացի նախկին ֆուտբոլային հարձակվող
Հայաստանի Բարձրագույն խումբ 1993 (ֆուտբոլ)

«Հայաստանի Բարձրագույն խումբ 1993ը» Հայաստանի ֆուտբոլի առաջնության Բարձրագույն խմբի 2-րդ առաջնությունն է։


== Նախաբան ==
Նախորդ տարի Բարձրագույն խումբը լքեցին մի շարք ակումբներ, որոնք զբաղեցրել էին ցածր ենթախմբի չորսից տասներկու հորիզոնականները։ Նրանց փոխարեն այս տարի հանդես եկավ Արարատի «Արարատ» ակումբը, որը նախորդ տարվա Առաջին խմբում զբաղեցրել էր առաջին հորիզոնականը։ Սակայն մինչ մրցաշրջանի սկսելը այս ակումբը անվանափոխվեց՝ «Ցեմենտ»։ Նախքան մրցաշրջանի սկսելը եղան նաև մի քանի տարբեր իրադարձություններ։ «Շենգավիթ» ֆուտբոլային ակումբը լուծարվեց, իր տեղը զիջելով Ստեփանակերտի «Երազանք» բանակային մարզական ակումբին։ «Երազանքի» տնօրինությունը պատերազմի պատճառով ստիպված ակումբը տեղափոխեց Երևան։ Նախորդ տարի պատերազմի պատճառով «Երազանքը» հանդես չէր եկել Հայաստանի առաջնություններում։ Կապանի «Սյունիք» ֆուտբոլային ակումբը նույնպես լուծարվեց և հրաժարվեց առաջնությանը մասնակցելուց։ «Կիլիկիա» և «Մալաթիա» ֆուտբոլային ակումբները միավորվեցին՝ ստեղծելով «Մալաթիա-Կիլիկիա» ֆուտբոլային ակումբը։ «Նաիրի» ֆուտբոլային ակումբը վերանվանվեց՝ «Նաիրիտ»։


== Անվանափոխումներ ==
«Արարատ» ՖԱ (քաղաք Արարատ)→ «Ցեմենտ» ՖԱ
«Նաիրի» ՖԱ → «Նաիրիտ» ՖԱ


== Աղյուսակ ==


== Արդյունքներ ==


== Ռմբարկուներ ==


== Տես նաև ==
Հայաստանի Առաջին խումբ 1993
Հայաստանի Անկախության Գավաթ 1993


== Արտաքին հղումներ ==
1993 թվականի Բարձրագույն խմբի բաժինը RSSSF.com կայքէջում (անգլ.)


== Գրականություն ==
Խատակ Աբդուլկադիրխան

Խատակ Աբդուլկադիրխան (փուշթու՝ عبدالقدير خان خټک, 1650 - մոտ 1702), աֆղան բանաստեղծ։ 
Հայտնի աֆղան բանաստեղծ Խուշալ խան Խատտիկի որդին։
Խատակ Աբդուլկադիրխանը հետևեց իր հոր ճանապարհին և իր բանաստեղծությունների գրեց սուֆիզմի մոտիվներով։ Նա գրել է բանաստեղծություններ սիրո և քաջության թեմայով, պայքարել է չարիքի և բռնության դեմ։ «Ադամհան և Դուրխան» հեքիաթ-լեգենդի հեղինակը։ Թարգմանել է Սաադիի «Գոլեստան»-ը։


== Թարգմանություն ==
Աֆղանական դասական պոեզիա
Նկարչական գրականություն, 1975. С. 74—98. (Пер. А. Кондратьева, А. Суздальцева)


== Ծանոթագրություններ ==


== Արտաքին հղումներ ==
http://www.afghanan.net/poets/qadir.htm Archived 2014-04-23 at the Wayback Machine.
Աստերոիդների ցանկ (76101-76200)

Աստերոիդների ցանկ (76001-76100)  • Աստերոիդների ցանկ  • Աստերոիդների ցանկ (76201-76300)
 Աստերոիդների ցանկ (76001-76100)  • Աստերոիդների ցանկ  • Աստերոիդների ցանկ (76201-76300)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Սոուսկանիխա

Անվան այլ կիրառումների համար տե՛ս՝ Սոուսկանիխա (այլ կիրառումներ)Սոուսկանիխա (ռուս.՝ Соусканиха), գյուղ Ռուսաստանի Ալթայի երկրամասի Կրասնոգորսկի շրջանի կազմում։
Բնակչությունը 2010 թվականին գրանցված տվյալներով կազմում էր 720 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դոբրոլյոտ (գյուղ, Իրկուտսկի շրջան)

Դոբրոլյոտ (ռուս.՝ Добролёт), գյուղ Ռուսաստանի Իրկուտսկի մարզի Իրկուտսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստ-Կալմանկա

Ուստ-Կալմանկա (ռուս.՝ Усть-Калманка), գյուղ Ռուսաստանի Ալթայի երկրամասի Ուստ-Կալմանսկի շրջանի կազմում։
Բնակչությունը 2010 թվականին գրանցված տվյալներով կազմում էր 6408 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդ Մանուկյան

Վարդ (Ռոզա) Գևորգի Մանուկյան (հունվարի 12, 1955(1955-01-12), Վաղարշապատ, Հայկական ԽՍՀ, ԽՍՀՄ), հայ կոմպոզիտոր։ Երևանի Կոմիտասի անվան պետական կոնսերվատորիայի պրոֆեսոր։ Հայաստանի Հանրապետության արվեստի վաստակավոր գործիչ։


== Կենսագրություն ==
Վարդ Մանուկյանը ծնվել է 1955 թվականի հունվարի 12-ին, Էջմիածնում։ 1974 թվականին ավարտել է Երևանի Ռոմանոս Մելիքյանի անվան երաժշտական ուսումնարանը, 1979 թվականին՝ Երևանի Կոմիտասի անվան պետական կոնսերվատորիան (Գրիգոր Եղիազարյանի դասարան)։ 1989 թվականից դասավանդում է նույն կոնսերվատորիայում։


== Ստեղծագործություններ ==
Գրել է օրատորիա՝ «Վահագնին» (համամիութենական մրցույթի 3-րդ մրցանակ՝ 1980), պոեմներ՝ «Մրրկահավ» (խոսք՝ Վահան Տերյանի, համամիութենական մրցույթի 2-րդ մրցանակ՝ 1978), «Հաղթական» (հանրապետական 3-րդ մրցանակ՝ 1986), կվինտետ՝ ձայնի և անսամբլի, տրիպտիխ՝ ձայնի և լարային քառյակի համար, փողային կվինտետ, սոնատ՝ թավջութակի և դաշնամուրի համար, վոկալ շարքեր («Դու չկաս», խոսք՝ Պարույր Սևակի, համամիութենական 2-րդ մրց.՝ 1978), միջնադարյան տաղերի դաշնակումներ՝ ձայնի և դաշնամուրի համար, էստրադային երգեր («Հայաստան աշխարհ», «Աշնանային», «Անուրջներ», խոսք՝ Հովիկ Հովեյանի) և այլն։ 2008 թվականին Ավստրիայում Եղիշե Չարենցի տեքստով գրված խմբերգային երկը արժանացել է հատուկ մրցանակի։
Մանուկյանի էստրադային երգերը հնչել են Շուշան Պետրոսյանի, Էմմա Պետրոսյանիի կատարմամբ։


== Ընտանիք ==
Ամուսին՝ Հովիկ Հովեյան
Որդի՝ Վաչե Հովեյան
Դուստր՝ Շողեր Հովեյան, դաշնակահարուհի


== Ծանոթագրություններ ==


== Արտաքին հղումներ ==
Բարև, ես եմ/Վարդ Մանուկյան/26.10.2016
Կղորուղի

Կղորուղի (վրաց.՝ ყორუღი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 9 կմ։


== Ծանոթագրություններ ==
Քինին

Քինին, ալկալոիդ, պարունակվում է քինածառի կեղևում։ Մաքուր վիճակում առաջին անգամ անջատել են 1820 թ.-ին՝ ֆրանսիացի քիմիկոսներ Պիեռ Ժոզեֆ Պելետիեն և Ժոզեֆ Բիենեմե Կավանտուն։ 1944 թ.-ին ամերիկացի քիմիկոսներ Ռոբերտ Վուդվորդը և Վիլյամ Դերինգը իրականացրին քինինի լրիվ սինթեզը։
Քիմիական կառուցվածքով քինինը բարդ բազմացիկլիկ միացություն է։ Հիմք է, վատ է լուծվում ջրում, լավ՝ սպիրտում, եթերում, քլորոֆորմում։ Բուժիչ դեղաչափերով ազդում է օրգանիզմի տարբեր համակարգերի վրա. ընկճում է ջերմակարգավորման կենտրոնները, իջեցնում սրտամկանի դրդողականությունը, նվազեցնում կծկողունակությունը, դրդում է արգանդի մկանունքը և ուժեղացնում կծկումները։
Քինինը հակամալարիային դեղամիջոց է։ Թունավոր դեղաչափերով քինինը ճնշում է գլխուղեղի կեղևի գործունեությունը, առաջացնում շշմածություն, գլխապտույտ, փսխումներ և թունավորման այլ ախտանշաններ։


== Ծանոթագրություններ ==
Սյումեն էֆենդի

Սյումեն էֆենդի (1890 - ապրիլի 17, 1917(1917-04-17)), հայ բժիշկ, դեղագործ։


== Կենսագրություն ==
Ծնվել է 1890 թվականին։ Դեղագործական կրթություն է ունեցել և դեղագործ աշխատել։
1914 թվականի Առա­ջին հա­մաշ­խար­հա­յին պա­տե­րազմ­ի ժամանակ զորակոչվել է օսմանյան բանակ և 2-րդ պահեստների վաշտի հիվանդանոցի դեղագործ ծառայել՝ լեյտենանտի աստիճանով։
Մահացել է 1917 թվականի ապրիլի 17-ին, ժանտախտից՝ 27 տարեկանում։


== Գրականություն ==
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Բելոգորկա (այլ կիրառումներ)

Բելոգորկա, կարող է վերաբերել՝

Բելոգորկա - գյուղ Ռուսաստանի Լենինգրադի մարզի Գատչինսկի շրջանի կազմում։
Բելոգորկա - գյուղ Ռուսաստանի Պենզայի մարզի Մոկշանսկի շրջանի կազմում։
Չալբի անապատ

Չալբին (անգլ.՝ Chalbi) կավե-աղուտային անապատ է Աֆրիկայում, որը գտնվում է Քենիայի հյուսիսային և Եթովպիայի հարավային մասերում, Թուրքանա լճից արևելք։ Անապատի անվանումը գաբբարա լեզվով նշանակում է «տկլոր և աղի»։ Սա Քենիայի ամենաչոր մասն է։ Անապատը կազմավորվել է հին լճի տեղը։ Այստեղ հաճախակի օդատեսիլներ են լինում։
Hey Stoopid

«Hey Stoopid», Էլիս Կուպերի 19-րդ ստուդիական և 12-րդ սոլո ալբոմը, որը թողարկվել է 1991 թվականին։ Ալբոմում ընդգրկված երգերը ռոքնռոլ ժանրում են, երգերից է համանուն «Hey Stoopid»-ը։


== Ալբոմի մասին ==
Ալբոմի ձայնագրմանը մասնակցել են Օզի Օսբորնը, Ջո Սատրիանին, Սթիվ Վեյը, Նիկի Սիքսը և Միկ Մարսը։ «Hey Stoopid», «Love’s a Loaded Gun» и «Feed My Frankenstein» երգերի համար նկարահանվել են տեսահոլովակներ։ Ինչպես նախորդ «Trash» ալբոմը, այնպես էլ այս ալբոմը մեծ հաջողություններ է ունեցել։


== Երգացանկ ==


== Ձայնագրման մասնակիցները ==
Էլիս Կուպեր - վոկալ, հարմոնիկա
Միկի Կարի - հարվածայի գործիքներ
Ստեֆ Բյորնս - կիթառ
Հյու Մակդոնալդ - բաս կիթառ
Դերեկ Շերինյան - ստեղնաշարային գործիքներ
Ջո Սատրիանի - կիթառ «Hey Stoopid», «Burning Our Bed», «Feed My Frankenstein», «Little by Little», and «Wind-Up Toy» երգերում
Վիննի Մուր - կիթառ «Hurricane Years» և «Dirty Dreams» երգերում
Սթիվ Վայ - կյիթառ «Feed My Frankenstein» երգում
Սլեշ - կիթառ «Hey Stoopid» երգում
Նիկի Սիքս - բաս կիթառ «Feed My Frankenstein» երգում
Միկ Մարս - կիթառ «Die for You» երգում
Օզի Օսբորն - բեկ վոկալ «Hey Stoopid» երգում


== Վարկանշային աղյուսակ ==


== Ծանոթագրություններ ==


== Արտաքին հղումներ ==
Ալբոմի երգերի բառերը
Hey Stoopid discogs.com-ում
Վոստոչնայա (Կրասնոդարի երկրամաս)

Անվան այլ կիրառումների համար տե՛ս՝ Վոստոչնայա (այլ կիրառումներ)Վոստոչնայա (ռուս.՝ Восточная), ստանիցա Ռուսաստանի Դաշնության Կրասնոդարի երկրամասի Ուստ-Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2064 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տեսենանո

Տեսենանո (իտալերեն՝ Tessennano), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 399 մարդ (ըստ 2008 թվականի), բնակչության խտությունը կազմում է 27 մարդ/կմ²։ Տարածքը կազմում է 15 կմ²։ Փոստային ինդեքս՝ 1010։ Հեռախոսային կոդ՝ 0761։
Քաղաքի հովանավոր սուրբը Սուրբ Ֆելիսն է։


== Ժողովրդագրություն ==


== Կոմունայի վարչակազմ ==
Հեռախոս։ 0761 431001


== Արտաքին հղումներ ==
Տվյալների նոմինալ ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Beautiful Monster

«Beautiful Monster», ամերիկացի երգիչ Նի Յո-ի երգը իր չորրորդ ստուդիական Libra Scale ալբոմից։ Թողարկվել է 2010 թվականի հունիսի 8-ին։ Երգը գրվել է Նե Յե-ի, Stargate խմբի և Սենդի Վիի կողմից։


== Երգացանկ ==
Թվային ներբեռնում"Beautiful Monster" – 4։11German CD single"Beautiful Monster" (Ալբոմային տարբերակ) – 4։12
"Beautiful Monster" (Mixin Marc & Tony Svejda Remix Edit) – 4։11Թվային ներբեռնում (Ռեմիքսներ)"Beautiful Monster" (Mixin Marc & Tony Svejda Remix Edit) – 4։11
"Beautiful Monster" (Թոնի Մորան և Warren Rigg Save The Soul Edit) – 4։33
"Beautiful Monster" (Low Sunday Terrified Edit) – 4։24
"Beautiful Monster" (Mixin Marc & Tony Svejda Remix Extended) – 6։36
"Beautiful Monster" (Թոնի Մորան & Warren Rigg Save The Soul Club) – 9։43
"Beautiful Monster" (Low Sunday Terrified Club) – 7։22
"Beautiful Monster" (Mixin Marc & Tony Svedja Remix Instrumental) – 6։36
"Beautiful Monster" (Թոնի Մորան & Warren Rigg Save The Soul Anthem Dub) – 9։43
"Beautiful Monster" (Low Sunday Terrified Dub) – 8։00


== Ստեղծագործական կազմը ==
Երգի հեղինակներ - Նի Յո, Stargate, Սենդի Վի
Պրոդյուսեր - Stargate, Սենդի Վի
Ձայնագրում - Stargate
Գործիքավորում - Mixing, Սենդի Վի
Վոկալ - Նի Յո


== Հիթ-շքերթներ և հավաստագրումներ ==


== Թողարկման պատմություն ==


== Ծանոթագրություններ ==
Շամիրամ (Խլաթի գավառ)

Անվան այլ կիրառումների համար տե՛ս՝ Շամիրամ (այլ կիրառումներ)Շամիրամ (թուրքերեն՝ Çekmece), գյուղ Արևմտյան Հայաստանում՝ Բիթլիսի վիլայեթի Խլաթի գավառակում։ Գտնվում էր Բիթլիս քաղաքից 20 կմ հյուսիս-արևելք, Նեմրութ լեռան հարավային լանջերին՝ սարավանդի վրա։
XX դարի սկզբին ուներ 26-35 տուն հայ բնակիչ։
Շամիրամն ուներ հայկական եկեղեցի և մանկապարտեզ։ Գյուղի դիմաց գտնվում էր Շամիրամ բերդի ավերակները։
Շամիրում գյուղում ազատագրական պայքարներ է մղել զորավար Անդրանիկ Օզանյանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ձերկալնոե

Ձերկալնոե (ուկրաիներեն՝ Дзеркальне), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Ձերկալնոե ավանում բնակվում էր 65 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
(7981) 1978 VL10

(7981) 1978 VL10, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,887564 ա. մ., առավելագույնը մոտենում է 2,5777 ա. մ. հեռավորության վրա և հեռանում 3,1974 ա. մ.։ Արեգակի շուրջ մեկ ամբողջական պտույտ է կատարում 1792,24 երկրային օրվա ընթացքում, իր ուղեծրով շարժվելով միջինում 0,200866 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7981) 1978 VL10 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արուա

Արուա, սար (լեռ) հնագույն Խաբխի երկրամասում, հիշատակված ասուրական սեպագրերում։ Աշուրնասիրպալն իր արշավանքի ժամանակ անցել է այս լեռան մոտով


== Ծանոթագրություններ ==
Եվրոպական շպրոտ

Եվրոպական շպրոտ (լատ.՝ Sprattus sprattus), տառեխակերպերի կարգի տառեխայինների ընտանիքի շպրոտների կամ կիլկաների ցեղին պատկանող ձկնատեսակ։ Եվրոպական ձկան տիպիկ օրինակ։
Ունի արդյունագործածական կարևոր նշանակություն, քանի որ կուտակում է մեծ քանակությամբ ճարպ։ Համարվում է  ինտենսիվ արդյունահանվող ձկնատեսակ։ Եվրոպական շպրոտից պատրաստում են «Շպրոտ» և «Սարդինա» պիտակներով պահածոներ։


== Տարածվածություն ==
Համարվում է եվրոպական ձկի տիպիկ օրինակ։ Տարածված են Եվրոպա աշխարհամասի արևմուտքի և հարավի ջրատարածություններում, հիմնականում՝ ծովերում։
Գլխավորապես տարածված է Հյուսիսային ծովում և այստեղ էլ առաջացնում է կուտակումներ՝ վտառների կարգավիճակով։
Հանդիպում է Նորվեգիայի, Բելգիայի, Նիդերլանդների, ինչպես նաև Մեծ Բրիտանիա կղզու ափերի մոտ, որտեղից էլ արդյունահանվում է։


== Նկարագրություն ==
Մարմնի երկարությունը կազմում է 9-12 սմ (կյանքի երկրորդ տարում)։ Մարմնում կուտակում է 7-8 %-ից ավելի ճարպ։
Ապրում է սովորաբար 3-4 տարի։ Շնչառությունը կատարվում է խռիկների միջոցով։ Ունի լողափամփուշտ։


== Ծանոթագրություններ ==
(2372) Պրոսկուրին

(2372) Պրոսկուրին (անգլ.՝ Proskurin), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,112577 ա. մ., առավելագույնը մոտենում է 2,5573 ա. մ. հեռավորության վրա և հեռանում 3,6678 ա. մ.։ Արեգակի շուրջ մեկ ամբողջական պտույտ է կատարում 2005,76 երկրային օրվա ընթացքում, իր ուղեծրով շարժվելով միջինում 0,179483 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2372) Պրոսկուրին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Հյունքյարպեյենտյան

Հովհաննես Հյունքյարպեյենտյան (Կ. Պոլիս, 1818, նոյեմբերի 25 - Կ. Պոլիս, 1894, դեկտեմբերի 28), բառարանագիր։


== Կենսագրություն ==
Բառարանագիր, լեզվաբան։ Սովորել է Կ. Պոլսի Մայր եկեղեցու դպրոցում, եղել է ուսուցիչ, քահանա (1852)։ Տիրապետել է հունարենին, լատիներենին, պարսկերենին, թուրքերենին։ Մասնակցել է Աստվածաշնչի խմբագրման աշխատանքներին՝ կատարելով հայերեն թարգմանության և հունարեն բնագրի համեմատությունը։ Հեղինակել է «Ստուգաբանական բառարան հայ լեզվի» (1894) աշխատությունը (Իզմիրլյան մրցանակ, 1893), որի առաջաբանում նա հայերենը համարում է թուրանյան լեզու։ Հովհաննեսը գտնում է, որ առաջին թարգմանիչների ջանքերով հայոց լեզվի մեջ մուտք են գործել բազմաթիվ հունարեն, լատիներեն, պարսկերեն արմատներ, որոնց պատճառով հայերենը դարձել է «արվեստական» լեզու։ Ստուգաբանությունները չունեն գիտական հիմնավորում եւ չեն ենթարկվում լեզվաբանական օրենքներին։
Սո (Վոքլյուզ)

Սո (ֆր.՝ Sault), կոմունա Ֆրանսիայի Վոքլյուզ դեպարտամենտում, Պրովանս Ալպեր Լազուր ափ շրջանում։ Նույնանուն կանտոնի կենտրոնական կոմունան է։


== Աշխարհագրական դիրք ==
Սոն գտնվում է Ավինյոնից 50 կմ արևելք։ Հարակից համայնքներն են՝ հյուսիսում՝ Օրելը, արևելքում՝ Սեն-Տրինին, հարավ-արևմուտքում՝ Մոնյոն։


=== Հիդրոգրաֆիա ===
Սո գտնվում է ծովի մակերևույթից 765 մ բարձրության վրա և ունի համեմատաբար բարձր դիրք Նեսկա հովտում։ Կոմունայով հոսում Նեսկա գետի վտակ Կրոկը։ Սոյում է գտնվում Ֆոնբել ծծմբի հանքավայրը։


== Ժողովրդագրություն ==
Համայնքի բնակչությունը 2010 թվականին կազմել է 1362 մարդ։


== Տնտեսություն ==
Տնտեսությունը հիմնականում ներառում է գյուղատնտեսություն, նարդոսի աճեցում, պոլբա, մեղվաբուծություն, ոչխարաբուծություն և խոզաբուծություն (առանձնանում է «Վանտու խոզի միս» հատուկ բրենդով)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ
Ալեքսանդրի կղզեխումբ

Ալեքսանդրի կղզեխումբ (անգլ.՝ Alexander Archipelago), կղզիների խումբ Խաղաղ օվկիանոսի հյուսիսարևելյան մասում, Ալյասկա թերակղզու հարավ - արևելյան ափեզրի մոտ, որոնք բաժանվում են մայրցամաքից Լինն ջրանցքով։ Նրա հարևանությամբ է գտնվում Ալյասկա նահանգի մայրաքաղաք Ջունոն։


== Պատմություն ==
Կղզեխումբը հայտնաբերվել է ռուս ծովագնացների կողմից 1741 թվականին և հետագայում անվանվել է ի պատիվ Ամերիկայում ռուսական բնակավայրերի կառավարիչ Ալեքսանդր Բարանովի, ով 1799 թվականին պաշտոնապես միացրեց նրանց Ռուսական կայսրությանը։ Նրա պատվին է նաև անվանվել Բարանովի կղզին։ 1867 թվականին Ռուսաստանը կղզեխումբը Ալյասկայի հետ միասին վաճառեց ԱՄՆ-ին։


== Ծանոթագրություններ ==
Վարդավանքի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Վարդավանք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 2 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռյուլի (Կալվադոսի գավառ)

Ռյուլի (ֆր.՝ Rully), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 220 մարդ, բնակչության խտությունը` 22.07 մարդ/կմ²։ Բնակավայրը զբաղեցնում է 9.97 կմ² տարածք։
2016 թվականի հունվարից Վասի, Բերնիեռ լը Պատրի, Բյուրսի, Շենդոլե, Լը Դեզեր, Էստրի, Մոնշամ, Պիեռ, Պրել, Լա Ռոք, Սեն Շառլ դը Պերսի, Լը Թեյ Բոկաժ և Վիեսուա համայնքների հետ միասին հանդիսանում է Վալդալիեռ համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 50 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 125 աշխատունակ (15-64 տարեկան)  բնակիչ, որոնցից ակտիվ էին 107-ը, իսկ ոչ ակտիվները` 18։ Ակտիվության ցուցանիշը կազմում է 85,6 %։ 107 աշխատունակ մարդկանցից աշխատել է 94 անձ (55 տղամարդ և 39 կին)։ Գործազուրկ են եղել 13 անձ (8 տղամարդ և 5 կին)։ 18 անաշխատունակներից 9-ը եղել են աշակերտներ կամ ուսանողներ, 2-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էնցո Ֆերրարիի տուն-թանգարան

Էնցո Ֆերրարիի տուն-թանգարան (հայտնի է նաև որպես Էնցո Ֆերրարիի թանգարան), թանգարան Իտալիայի Մոդենա քաղաքում, նվիրված Ֆերրարի մրցարշավային ավտոմեքենաների մակնիշի հեղինակ և հիմնադիր Էնցո Ֆերրարիի կյանքին և գործունեությանը։ Թանգարանային համալիրը բաղկացած է երկու առանձին շենքերից, որոնցից մեկը Էնցո Ֆերրարիի հորը պատկանող տունն ու արհեստանոցն է եղել, իսկ մյուսն ավելացվել է հետագայում՝ «Future Systems» ճարտարապետական ընկերության կողմից։ Նոր, 6000 քառ. մետր տարածք ունեցող մասնաշենքն ունի ընդարձակ ցուցադրությունների սրահ, որտեղ մշտապես ցուցադրվում են Ֆերրարիի ամենանշանավոր ավտոմեքենաները, ներառյալ 1950-ականների հազվագյուտ մեքենաները, Ֆորմուլա 1-ի մրցարշավային մեքենաները և ամենավերջին թողարկման սպորտային մեքենաներ։ Թանգարանի ցուցադրությունների սրահը էականորեն նորացվել և թարմացվել է  2014 թվականի փետրվարին։ Թանգարանում ցուցադրվում են Ֆերրարի, Ալֆա Ռոմեո և Մասերատի ավտոմեքենաներ, ինչպես նաև Էնցո Ֆերրարիի կյանքը պատկերող լայնածավալ տեսահոլովակներ։


== Տես նաև ==
Ֆերրարիի թանգարան


== Ծանոթագրություններ ==


== Արտաքին հղումներ ==
Էնցո Ֆերրարիի տուն-թանգարանի պաշտոնական կայքէջ
Սկայլեր շրջան (Նյու Յորք)

Անվան այլ կիրառումների համար տե՛ս՝ Սկայլեր շրջան (այլ կիրառումներ)
Սկայլեր շրջան (անգլ.՝ Schuyler County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 886 կմ² է, բնակչությունը՝ 18.343 մարդ (2010 թ. տվյալներով)։ Շրջկենտրոնն է Ուոտկինս Գլեն բնակավայրը։ Կազմավորվել է 1854 թ.։
Ասպասիա

Ասպասիա (հին հունարեն՝ Ἀσπασία, մ. թ. ա. 470, Միլեթ - մ. թ. ա. 400, Աթենք, Հունաստան), նշանավոր կին գործիչ Հին Հունաստանում։
Պերիկլեսի կինը։ 
Ծնունդով Միլեթ քաղաքից էր։ Աչքի էր ընկնում խելքով, կրթվածությամբ և գեղեցկությամբ։ Նրա տանը հավաքվում էին նկարիչներ, բանաստեղծներ, փիլիսոփաներ (Ֆիդիաս, Անաքսագորաս, Սոկրատես, Պլատոն, Քսենոփոն և ուրիշներ)։
Մեղադրվել է անբարոյականության և աստվածանարգության մեջ, սակայն արդարացվել է։
Ասպասիայի պատվին կոչվել է աստերոիդ, որը հայտնաբերվել է 1895 թվականին։


== Ծանոթագրություններ ==


== Գրականություն ==
Atherton Gertrude (2004)։ The Immortal Marriage։ Kessinger Publishing։ ISBN 1-4179-1559-5 
Becq de Fouquières Louis (1872)։ Aspasie de Milet (in French)։ Didier 
Cecilia Cozzi (2014)։ Aspasia, storia di una donna  (in Italian)։ David and Matthaus։ ISBN 978-88-98899-01-2 
Dover K.J. (1988)։ «The Freedom of the Intellectual in Greek Society»։ Greeks and Their Legacy։ New York: Blackwell 
Hamerling Louis (1893)։ Aspasia: a Romance of Art and Love in Ancient Hellas։ Geo. Gottsberger Peck 
Savage Landor Walter (2004)։ Pericles And Aspasia։ Kessinger Publishing։ ISBN 0-7661-8958-9 
Кравчук, А. Перикл и Аспазия. Издательство: М.: Наука; 268 страниц; 1991 г. ISBN 5-02-010002-1.
Nicole Loraux, «Aspasie, l'étrangère, l’intellectuelle», La Grèce au féminin, Belles Lettres, coll. «Histoire», Paris, 2003, p. 133—164, ISBN 2-251-38048-5.
Ջորջ Հիլ (այլ կիրառումներ)

Ջորջ Հիլ կարող է վերաբերվել.

Ջորջ Հիլ (ծնվ. 1986), ամերիկացի բասկետբոլիստ։
Ջորջ Հիլ (1892-1968), բրիտանացի հետախույզ։
Ջորջ Ռոյ Հիլ (1921-2002), ամերիկացի կինոռեժիսոր։
Ջորջ Ուիլյամ Հիլ (1838-1914), ամերիկացի աստղաբաշխ և մաթեմատիկոս։
Ջորջ Ֆրենսիս Հիլ (1867-1948), բրիտանացի դրամագետ։
Ալենովկա (գետ)

Ալենովկա (ռուս.՝ Аленовка), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Տիզիլ գետի աջ ափին 7 կմ հեռավորության վրա։ Գետի երկարությունը 4,5 կմ է, ավազանի տարածքը 9,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004703
Հիդրոլոգիական ուսումնասիրությունների կոդը - 108200470
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալիբալըկ (այլ կիրառումներ)

Ալիբալըկ, կարող է վերաբերել՝

Ալիբալըկ - գյուղ Արևելյան Հայաստանում, Կարսի մարզի Օլթիի գավառում
Ալիբալըկ - լեռնագագաթ Հայկական լեռնաշխարհում, Անտիպոնտական լեռնահամակարգում, Սիվրիդաղ լեռնաշզթայի հյուսիս-արևելք հատվածում
Ռեհեմեցա

Ռեհեմեցա (էստ․՝ Rehemetsa), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մերետո դի Տոմբա

Մերետո դի Տոմբա (իտալերեն՝ Mereto di Tomba), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 2749 մարդ 2008 թվականի մարդահամարի տվյալների, բնակչության խտություն՝ 100 մարդ/կմ²։ Զբաղեցնում է 27 կմ² մակերես։ Փոստային ինդեքս՝ 33036։ Հեռախոսային կոդ՝ 0432։
Կոմունայի հովանավորն է Սուրբ Միքայել Հրեշտակապետը։ Տոնը նշվում է սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոսահամար՝ 0432 865148
Էլեկտրոնային փոստ։ protocollo@com-mereto-di-tomba.-regione.fvg.it
Պաշտոնական կայք։ http://www.comune.mereto-di-tomba.ud.it


== Արտաքին հղումներ ==
պաշտոնական կայք (իտալ.)(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տոռեմորմոխոն

Տոռեմորմոխոն (իսպ.` Torremormojón), բնակավայր և մունիցիպալիտետ Իսպանիայում` Պալենսիա պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տերրա դե Կամպոս շրջանում։ Բնակչությունը՝ 53 մարդ (2010 թվականի տվյալներով)։


== Արտաքին հղումներ ==
Web del Ayuntamiento
Diputación de Palencia Archived 2007-05-20 at the Wayback Machine.
Էլ Գաստոր

Էլ Գաստոր (իսպ.՝ El Gastor), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիս պրովինցիայի Սիեռա դե Կադիս շրջանում (կոմարկայում)։ Զբաղեցնում է 28 կմ² տարածք; 2010 թվականի տվյալներով բնակչության թվաքանակը եղել է 1 851։ Պրովինցիայի վարչական կենտրոնից՝ Կադիս քաղաքից հեռավորությունը 131 կիլոմետր է։ 


== Ժողովրդագրություն ==
 


== Տոնակատարություններ ==
Բազմաթիվ տոնակատարություններից առանձնացվում են հետևյալները.
Կորպուս Քրիստի (Corpus Christi՝ Քրիստոսի մարմնի և արյան տոնակատարումը հացի և գինու օրհնությամբ)Արդեն քառորդ դարից ավելի է, ինչ Էլ Գաստորում ամեն տարի անց է կացվում ֆլամենկոյի փառատոն՝ նվիրված դրա ականավոր վարպետ Դիեգո դել Գաստորին։


== Անվանի անձինք ==
Էլ Գաստորում է ծնվել համբավավոր ցլամարտիկ Խուան Անտոնիո Ռոմերոն, ով ընտանիքով Խերես դե լա Ֆրոնտերա տեղափոխվելուց հետո ստացել է «Խերեսի ցիկլոն» մականունը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Էլ Գաստոր - Sistema de Información Multiterritorial de Andalucía
http://www.elgastor.es
Պաշտոնական կայքէջ
Web con información general del Pueblo y Casas Rurales Archived 2008-02-25 at the Wayback Machine.
Էլ Գաստորի համայնքապետարան
Էլ Գաստոր
Ժոֆրուայի կատու

Ժոֆրուայի կատու (լատ.՝ Leopardus geoffroyi կամ Oncifelis geoffroyi), հարավամերիկյան կատվազգի (Felidae) կենդանի։ Անվանումը տրվել է ֆրանսիացի կենդանաբան Էտիեն Ժոֆրուայի (1772 - 1844) պատվին։
RTP2

RTP2, Պորտուգալիայի պետական Rádio e Televisão de Portugal հեռուստառադիոընկերության կազմում երկրորդ ազգային հեռուստաալիք։ Հեռարձակվում է 1968 թվականի դեկտեմբերի 25-ից Պորտուգալիայի ողջ տարածքում։ 2012 թվականի մայիսի 14-ից հեռարձակվում է 16։9 ֆորմատով։


== Ծանոթագրություններ ==
Ժակ Քալայջյան

Ժակ Քալայջյան (ֆր.՝ Jacques Kalaydjian, առավել հայտնի է Ժիկա (ֆր.՝ Jicka) կեղծանվամբ, հունիսի 17, 1925(1925-06-17), Լե Ռեյնսի - մայիսի 15, 2005(2005-05-15), Լիզիե,), ֆրանսահայ ծաղրանկարիչ, որը հիմնականում հայտնի է Les Pieds nickelés շարքով։


== Կենսագրություն ==
Երիտասարդ տարիներին Ժակ Քալայջյանը զբաղվել է տարբեր մասնագիտություններով։ Նա եղել է կոշկակար, հրուշակագործ, ռադիո վերանորոգող, կինոյի ինտերվալիստ և երկրորդական դերակատար։ Ի վերջո, 1941 թվականին նա դարձել է L'Épicier թերթի ծաղրանկարիչ։
1946 թվականին նա Les Aventures du Petit Dédé-ի հետ Cadet Journal-ում թողարկել է իր առաջին կոմիքսները, այնուհետև հաջորդ տարի նա հայտնվել է Almanach Vermot-ի էջերում։ 1948 թվականին Ժիկան ստեղծել է Les Mésaventures de Pachydou շարքը SETL հրատարակությունների համար, ինչպես նաև նկարել է L'Os à marrow, Le Hérisson, Paris Jour, Vaillant և Pilote հանդեսների համար։
1969 թվականին նա ժամանել է Փարիզյան հրատարակչական ընկերություն և մտել Journal des Pieds Nickelés-ի և Trio-ի աշխարհ, որտեղ սկզբում նա ծաղրանկարիչ Ռընե Պելոսի կոլորիստն էր, մինչև հրատարակիչը նրան վստահեց իր իրավահաջորդությունը Pieds Nickelé-ների համար, որոնցից նա հետագայում ստեղծեց վեց ալբոմ։
1998-2004 թվականներին մասնակցել է Du Dessin de Presse և D'Humour de Louviers փառատոներին և 1999 թվականին արժանացել հանրության մրցանակին։
Ժակ Քալայջյանն ապրել է Շելլում ավելի քան երեսունհինգ տարի, ինչն ազդել է Les Pieds Nickelés en voir de tous les couleurs ալբոմի սցենարի վրա, որի գործողությունները մասամբ տեղի են ունենում այդ քաղաքում։


== Մատենագիտություն ==
Les Pieds Nickelés marins-pêcheurs (սցենարը՝ Ռոլան դը Մոնտոբերի)
Les Pieds Nickelés vulcanologues (սցենարը՝ Անդրե Մանգենի)
Les Pieds Nickelés à la Une (սցենարը՝ Ժան-Պոլ Տիբերիի)
Les Pieds Nickelés toubibs de nuit (սցենարը՝ Անդրե Մանգենի)
Les Pieds Nickelés en voient de toutes les couleurs (սցենարը՝ Ժան-Պոլ Տիբերիի)
Les Pieds Nickelés et la Dame de fer (սցենարը՝ Ժան-Պոլ Տիբերիի)
Escroqueries en tous genres (սցենարը՝ Ժան-Պոլ Տիբերիի)Որպես կոլորիստ՝ Ժակարբոյի և Սերժ Սեն-Միշելի 6 ալբոմներում.

Les Pieds Nickelés au mondial
Les Pieds Nickelés et le Club
Les Pieds Nickelés et le rallye
Les Pieds Nickelés karatekas
Les Pieds Nickelés font le tour
Les Pieds Nickelés aux jeux


== Ծանոթագրություններ ==